钦定古今图书集成/明伦汇编/氏族典/第222卷 > 《廖用贤尚友录》 > 车泰
## 钦定古今图书集成/明伦汇编/氏族典/第222卷 > 《廖用贤尚友录》 > 车泰

按《万姓统谱》：泰字子谟，金谿人。与兄弼宗、弟亨俱受
业康斋，而泰最久。笃信力行，师友咸称之。斋应聘辞
归，遣泰诣阙谢，朝绅如四明杨守、陈琼山、丘濬皆有赠述，期其用世，而泰竟不仕。泰之学以小学为阶梯，
而要归于礼。尤邃于《易》《春秋》，其大书绝类康斋，诗文
平实浑淡，以“敦复”名斋，有《敦复遗稿》存于家。